অপি করিম
সৈয়দা তুহিন আরা করিম (জন্ম: ১ মে ১৯৭৯) সাধারণত অপি করিম নামে পরিচিত, একজন বাংলাদেশী অভিনেত্রী, মডেল, স্থপতি এবং নৃত্যশিল্পী। তিনি প্রধানত বাংলা টেলিভিশন নাটক ও বাংলা চলচ্চিত্রে অভিনয় করেছেন। ১৯৯৯ সালে লাক্স ফটোজেনিক প্রতিযোগিতায় 'মিস ফটোজেনিক' খেতাব অর্জন করেন। ২০০৪ সালে ব্যাচেলর চলচ্চিত্রের জন্য শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার লাভ করেন। এছাড়া তিনি আমেরিকান ইন্টারন্যাশনাল ইউনিভার্সিটি বাংলাদেশ এর আর্কিটেকচারের একজন অনুষদ সদস্য।